# 《孔子衣鏡》釋文

孔子生鲁昌平乡棸邑。其先□□也，曰房叔，房叔生伯夏，伯夏生叔梁杚。杚与颜氏女㙒居而生孔子。畴于丘。鲁襄公廿二年，孔子生。生而首上汙□□丘云，字中尼，姓孔，子氏。孔子為兒僖戲，常陳柤豆，設容禮，人皆偉之。孔子年十七，諸侯□門稱其賢也。魯昭公六年，孔子蓋卅矣。孔子長九尺有六寸，人皆謂之長，异之。孔子得行禮樂仁義，□久天下聞其聖，自遠方多來學焉。孔子弟子顏回子贛之徒，七十有七人，皆异能之士。已行說諸侯，毋所遇，困於□蔡之間，魯哀公六年，孔子六十三。當此之時，周室**烕**，王道壞，禮樂廢。盛德衰，上毋天子，下毋方伯，臣詑君子□必四面起矣，强者為右。南夷與北夷交，中國不絕弟縷耳。孔子退，監於史記，觀上世之成敗，古今□□□，始於隱公，終於依公，列十二公事是非，二卌年之中弑君卅一、亡國五十二，刺幾得失，以為天下□□□曰：“吾欲載之空言，不如見行事深切著名也，故作《春秋》。上明三王之道，下辨人事經紀，决嫌疑，□□惡，舉賢材，廢不宵，賞有功，誅桀暴，長善苴惡，以備王道。論必稱師，不敢專己，追迹三代□，序書傳，上紀唐虞之際，下至秦繆，綸次其事，約其文辭，《詩》《書》禮、樂，《雅》《頌》之音，自此可得而述也，以成（六）藝。孔子年七十三，魯哀公十六年四月己丑卒。天下君王至于賢人眾矣，當時則榮，歾則已焉。孔子布衣，傳十餘世，至于今不絕，學者宗之，自王侯，中國言六藝者，折中於夫子，可胃至聖矣！

孔子弟子，曰顏□，□人，字子淵。卅歲。顏回問仁。子曰：“克己復禮爲仁。一日克□復禮，天下歸仁焉。爲仁由己，而由人乎哉？”顏淵□□□其目。子曰：“非禮勿視，非禮勿聽，非禮勿言，非禮□動。顏淵曰：“回唯不悔也，請事此語也。”顏回漑然□曰：仰之迷高，攅之迷堅。瞻之在前，忽焉在後。□□循循然善秀人，博我以文，約我以禮，俗罷不能。漑…之無曰也已。孔子以顏回爲淳仁重厚好學。□□顏回曰：“用之則□，舍之則藏，唯我與爾有是夫！”□曰：“自我得回也，門人日益親。”右顏淵

孔子弟子，曰端木賜，衛人也，字子贛。卅一歲。子赣为人，接結善對，見事接。溉已受業，问曰：“有一言可终身行者乎?”孔子曰：“其若乎所不欲，勿佗於人。”陳子禽問子贛曰：”子爲恭也，中尼豈賢於子乎？”子贛曰：“君子一言以爲知，一言以爲不知，不可不慎也！夫子之不可及，猶天之不可陛…子得國家，時胃立之斯立，道之斯行，餒之斯來，動之斯和。其生也榮，其死也哀，如之何其可及也？”右子贛

孔子弟子，曰中由，卞人，字子路，九歲。子路姓鄙，好勇力，伉直，冠雄雞，佩豭豚，陵暴孔子。孔子以为質美可教。設容禮，稍攸子路，子路後服，委質，因门人请为弟子。既已受業，問曰：“君子上勇乎？”孔子曰：“君子義之爲比。君子好勇無義則亂，小人效則爲盜。孔子曰：“自吾得由也，惡言不聞吾耳。”右中由

孔子弟子，曰堂駘**烕**明，武城人，字子羽…然…其惡。欲事孔子，孔子以爲材薄。曰：然烏得…遂教之。已受業，退而修行，行不由徑，非公事不…遊至江，從□子三百人，設去就取予，用已茖以師…矦孔子□之曰：“甚乎哉！丘之□□人□

宰予…以爲可教。既已受業，修於學…穑不可滁也。宰予問五…臨菑大夫，與田常作亂，已…失之子羽；以言取人，失之宰…右堂駘子羽

孔子弟子，曰卜商，字子夏，廿四歲。子夏問：“‘巧笑猜兮，美目盻兮，素以爲絢兮'，何胃也？”孔子曰：“貴事後素。”“曰：禮厚乎？”孔子曰：“起予！商也，始可與言《詩》已。”子夏曰：“賢賢易色；事父母，能竭其力;事君，能致其身；與多友，言而有信。雖曰未學，吾必胃之學矣。”子夏曰：“博學而孰記，切問而近思，仁在其中矣。”孔子既歾，子夏居西河，教爲文侯師。右子夏

孔子弟子，曰顓孫師，陳人，字子張。□八歲。子張問干祿，孔子曰：“多聞闕…慎言其餘，則寡尤;多見闕殆，慎行其餘，則寡悔。言寡尤，行寡悔，祿在其中矣。”…子張，子張曰：“子夏曰何？”對曰：“子夏曰：‘可者與之;不可者距之。’”子張曰：“異乎吾所聞：君子尊賢而…不能。我之大賢與，於人何不容？我之不賢與，人將距我，若之何其距人也？”…