孔子生鲁昌平乡棸邑，其先宋人也，曰房叔，房叔生伯夏，伯夏生叔梁纥，叔梁纥与颜氏女野居而生孔子，畴于尼丘。鲁襄公廿二年孔子生。生而首上汙顶故名丘云，字中尼，姓孔，子氏。孔子为儿倩戏，常陈柤豆，设容礼，人皆伟之。孔子年十七，诸侯门称其贤也。鲁昭公六年，孔子盖卅矣。孔子长九尺有六寸，人皆谓之“长人”，异之。孔子行礼乐仁义，久天下闻其圣，自远方多来学焉。孔子弟子颜回子赣之徒，七十有七人，皆异能之士。孔子游诸侯，毋所遇，困于陈蔡之间。鲁哀公六年，孔子六十三，当此之时，周室灭，王道坏，礼乐废。盛德衰，上毋天子，下毋方伯，臣詑君子必四面起矣，强者为右。南夷与北夷交，中国不绝弟缕耳。孔子退，监于史记，说上世之成败，古今之，始于隐公，终于哀公，纪十二公事是非，二卌年之中弑君卅一、亡国十二，刺几得失，为天下仪表。子曰：“吾欲载之空言，不如见行事深切著名也，故作《春秋》。上明三王之道，下辨人事经纪，决嫌疑，恶，举贤才，废不宵，赏有功，诛桀暴，长善苴恶，以备王道。论必称师，而不敢专己，追迹三代之礼，序书传，上纪唐虞之际，下至秦缪，纶次其事，约其文辞，《诗》《书》礼、乐，《雅》《颂》之音，自此可得而述也，以成六艺，孔子年七十三，鲁哀公十六年四月己丑卒。天下君王至于贤人众矣，当时则荣爱则已焉。孔子布衣，传十余世，至于今不绝。学者宗之，自王侯，中国言六艺者折中于夫子，可胃至圣矣!